Wat was redes vir Mandela-tronkstraf? | Netwerk24
Wat was redes vir Mandela-tronkstraf?
Deur Kotie Kruger, Bloemfontein 25 Junie 2019 00:00
In die brief "Was Zinzi Mandela maar soos haar pa" (19.6) skryf André van Zyl van Rosendal dat: "Haar pa, oudpres. Nelson Mandela, het alle reg gehad om die destydse regering te haat vir sy 27 jaar op Robbeneiland".
Wat was die werklike redes vir mnr. Mandela se 27 jaar tronkstraf?
In 'n rubriek "Mandela se wit vlek nou ingevul" (5.2.2014) skryf Leopold Scholtz, onafhanklike kommentator, soos volg: "Saam bied die bronne 'n beeld van 'n militante Mandela wat die klassieke Marxistiese en Leninistiese ideologie kritiekloos oorneem.
"Hy loop oor van bewondering vir die Russiese Revolusie van 1917 en die rol van die Sowjet-Unie in die wêreld, en is vol walging vir die 'imperialistiese' rol wat Amerika in die wêreld speel. Hy bely sy ateïsme.